

Београд,

Број:

ЛОКАЛНОМ САВЕТУ ЗА ЗДРАВЉЕ САВЕТНИКУ ПРАВА ПАЦИЈЕНАТА

Поштоване/и чланице/ови Мреже за здравље,

У циљу подизања квалитета заштите права пацијената, као пренете надлежности локалним самоуправама***, у Београду, у хотелу Палас 13. новембра 2018. године, са почетком у 10 часова, одржава се састанак Мреже за здравље на тему: „Заштита права пацијената: Здравствена заштита и превенција дискриминације посебно осетљивих група “.***  Скуп се организује уз подршку пројекта „Институционална подршка СКГО- трећа фаза“ који спроводи СКГО, а финансира Швајцарска агенција за развој и сарадњу (СДЦ).

На скупу ће се присутнима на наведену тему обратити представници Министарства здравља, Канцеларије саветнице за равноправност, Заштитника грађана и агенција Уједињених нација (Светска здравствена организација -(WHO; Развојни програм Уједињених нација – UNDP). Превенција дискриминације посебно осетљивих група у здравственој заштити (младих, старијих, особа које живе са ХИВ-ом и ризичних група) као и тренутно стање и пракса саветника за заштиту права пацијената су теме о којима ће се говорити. Један од главних изазова је како препознати дискриминацију и како је превенирати, код других али и у сопственом поступању. Да би се одговорило на овај изазов, потребно је упознати посебно осетљиве групе о којима је реч, о чему ће говорити представници организација цивилног друштва. Један део скупа ће, као и увек бити посвећен уједначавању правне праксе у области заштите права пацијената и поступања саветника и савета за здравље.

Тим поводом, позивамо Вас на наведени скуп. Пријаве можете послати путем електронске поште на адресу: ana.ilic@skgo.org. до петка 9.новембра 2018. ради благовременог планирања скупа. За све додатне информације можете се обратити Ани Илић путем e-maila на адресу: ana.ilic@skgo.org или путем телефона на број 064 8703368. Агенда је у прилогу.

-

С поштовањем,

Секретарка Одбора за здравље и социјалну политику

Јасмина Танасић